### 

### **ΔΗΜΟΣ ΚΑΒΑΛΑΣ**

**Δ/νση Ποιότητας Ζωής**

**Τμήμα Καθαριότητας**

Ταχ. Διευθ. : Κύπρου 10

Τ.Θ. 1195 – Τ.Κ. 65 403

Πληροφ : Δ.Κλειτσιώτης

### Τηλ. 2513 500 380-1

### **«Προμήθεια κάδων απορριμμάτων έτους 2021»**

### **Ενδεικτικός προϋπολογισμός 64.772,64 €**

### **συμπεριλαμβανομένου του ΦΠΑ 24%**

### 

### CPV : 34928480-6 (δοχεία και κάδοι απορριμμάτων)

### ΚΑ : 20.7131.0004 (Προμήθεια κάδων απορριμμάτων)

**Περιεχόμενα μελέτης:**

1. Τεκμηρίωση Σκοπιμότητας Της Προμήθειας
2. Τεχνικά χαρακτηριστικά (προδιαγραφές)
3. Προμέτρηση - Προϋπολογισμός
4. Γενική - Ειδική Συγγραφή Υποχρεώσεων
5. Τιμολόγιο Προσφοράς

### **2021**

### 

|  |  |
| --- | --- |
| **ΔΗΜΟΣ ΚΑΒΑΛΑΣ**  **Δ/νση Ποιότητας Ζωής**  **Τμήμα Καθαριότητας** | **«Προμήθεια κάδων απορριμμάτων έτους 2021»** **Ενδεικτικός προϋπολογισμός 64.772,64 €** **συμπεριλαμβανομένου του ΦΠΑ 24%** |

**ΤΕΚΜΗΡΙΩΣΗ ΣΚΟΠΙΜΟΤΗΤΑΣ ΤΗΣ ΠΡΟΜΗΘΕΙΑΣ**

Οι τεχνικές προδιαγραφές αφορούν στην προμήθεια 2 Τμημάτων:

**Τμήμα 1:** καινούργιων πλαστικών κάδων απορριμμάτων, χωρητικότητας 1100 και 770 λίτρων τροχήλατων με πλαστικό καπάκι και μηχανισμό ανύψωσης καπακιού που θα χρησιμοποιηθούν για τις ανάγκες υγιεινής εναπόθεσης, μηχανικής αποκομιδής απορριμμάτων και ανακυκλώσιμων υλικών (ανάγκες Τμήματος Καθαριότητας) του Δήμου Καβάλας. Ο Προϋπολογισμός του Τμήματος 1, είναι 42.798,60€, συμπεριλαμβανομένου του ΦΠΑ 24% και αφορά στην προμήθεια 125 κάδων 1100L και 60 κάδων 770L.

**Τμήμα 2:** καινούριων επιστύλιων μεταλλικών καλαθιών μικροαπορριμμάτων χωρητικότητας 84 λίτρων (±5%), για τοποθέτηση σε κοινόχρηστους χώρους του Δήμου Καβάλας. Ο Προϋπολογισμός του Τμήματος 2, είναι 21.974,04€, συμπεριλαμβανομένου του ΦΠΑ 24% και αφορά στην προμήθεια 99 μεταλλικών επιστύλιων απορριμματοδεκτών.

Σκοπός της προμήθειας είναι η αντικατάσταση των προβληματικών κάδων, οι οποίοι σε μεγάλο ποσοστό δεν επιδέχονται επιδιόρθωση. Οι κάδοι χρησιμοποιούνται καθημερινά, φορτώνονται, μετακινούνται και ανοιγοκλείνουν συνεχώς, συχνά εμφανίζουν βλάβες λόγω φθοράς. Το φορτίο τους δεν είναι μόνο μεγάλου βάρους αλλά και διαβρωτικό για τα υλικά από τα οποία είναι κατασκευασμένος. Γι’ αυτό το λόγο, ο χρόνος ζωής αυτών των κάδων είναι περιορισμένος. Πέραν της φυσιολογικής τους φθοράς οι κάδοι απορριμμάτων είναι θύματα βανδαλισμών και αντικοινωνικής συμπεριφοράς.

Η κατακύρωση θα γίνει σε 1 ή 2 Αναδόχους που θα προσφέρουν την πλέον συμφέρουσα από οικονομική άποψη προσφορά, αποκλειστικά βάση τιμής στο σύνολο των ειδών ενός εκ των 2 (2 Ανάδοχοι) ή αμφότερων (1 Ανάδοχος) των τμημάτων της προμήθειας και θα είναι σύμφωνη με τις τεχνικές προδιαγραφές της αρμόδιας υπηρεσίας.

Τα αναφερόμενα τεχνικά χαρακτηριστικά είναι τα ελάχιστα επιθυμητά και θεωρούνται ως ουσιώδη και απαράβατα, τυχόν έλλειψη κάποιου απ’ αυτά επιφέρει την ποινή αποκλεισμού.

Όπου αναφέρεται η λέξη «περίπου» και δεν προσδιορίζεται συγκεκριμένο ποσοστό %, η απόκλιση δεν πρέπει να υπερβαίνει το ±10%.

Ο προϋπολογισμός δαπάνης της προμήθειας του τρέχοντος έτους 2021, ανέρχεται στο ποσό των **64.772,64** € συμπ/νου του ΦΠΑ 24%, και βαρύνει τον Κ.Α. 20.7131.0004.

Οι κάδοι θα είναι καινούριοι, αμεταχείριστοι, σύγχρονου εξελιγμένης κατασκευής, άριστης ποιότητας και θα συνοδεύονται απαραίτητα από εγγύηση καλής λειτουργίας τουλάχιστον δύο (2) ετών και εύρεσης απαιτούμενων ανταλλακτικών.

Ο προμηθευτής οφείλει να μεταφέρει τους κάδους στο Δήμο Καβάλας και να τους παραδώσει στην Υπηρεσία Καθαριότητας έτοιμους προς χρήση. Ακόμη ο προμηθευτής είναι υποχρεωμένος κατά τη διάρκεια του χρόνου εγγύησης να αναλάβει την συντήρηση των κάδων, την κάλυψη ανταλλακτικών και την επιδιόρθωση τυχόν λειτουργικών βλαβών.

Τα είδη, οι ποσότητες και τα τεχνικά χαρακτηριστικά – κριτήρια των κάδων που απαιτούνται περιγράφονται παρακάτω.

|  |  |  |
| --- | --- | --- |
|  | Καβάλα, 24/ 06 ./2021 | |
|  |  | Θεωρήθηκε |
| Ο Συντάξας | Ο Προϊστάμενος του  Τμ.Καθαριότητας | Ο Δ/ντής Ποιότητας Ζωής |
| **Δαμιανός Κλειτσιώτης** | **Δαμιανός Κλειτσιώτης**  Επόπτης Καθαριότητας ΔΕ2 | **Θεόδωρος Δαγκάκης**  Αγρ.Τοπογράφος Μηχ/κός |

### 

### 

|  |  |
| --- | --- |
| **ΔΗΜΟΣ ΚΑΒΑΛΑΣ**  **Δ/νση Ποιότητας Ζωής**  **Τμήμα Καθαριότητας** | **«Προμήθεια κάδων απορριμμάτων έτους 2021»** **Ενδεικτικός προϋπολογισμός 64.772,64 €** **συμπεριλαμβανομένου του ΦΠΑ 24%** |

**ΤΕΧΝΙΚΕΣ ΠΡΟΔΙΑΓΡΑΦΕΣ**

ΤΜΗΜΑ 1: ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΑΣΤΙΚΩΝ ΚΑΔΩΝ 1100 ΚΑΙ 770 ΛΙΤΡΩΝ

1 ΓΕΝΙΚΑ

Οι κάδοι μηχανικής αποκομιδής πρέπει να έχουν χρόνο κατασκευής μικρότερο του ενός (1) έτους από την ημερομηνία διεξαγωγής του διαγωνισμού, και να ακολουθούν τα STANDARDS ΕN 840-2,5,6 και να είναι ικανοί να δεχθούν οικιακά, εμπορικά και βιομηχανικά απορρίμματα καθώς και αντικείμενα με μεγάλο όγκο.

Η χωρητικότητα των κάδων πρέπει να είναι περίπου 1100 λίτρα (+5%) και 770 λίτρα (+5%), αντίστοιχα αποδεικνυόμενη από την αναλυτική έκθεση ελέγχου του προϊόντος που θα ακολουθεί το πιστοποιητικό κατά ΕΝ-840.

Το βάρος τους πρέπει να είναι:

* περίπου 50-60 κιλά (χωρίς το ποδομοχλό) για τους κάδους 1100 λίτρων και
* περίπου 40-50 κιλά (χωρίς το ποδομοχλό) για τους 770 λίτρων.

Το πάχος των τοιχωμάτων τους, να είναι περίπου 5mm.

2. ΕΙΔΙΚΑ ΧΑΡΑΚΤΗΡΙΣΤΙΚΑ

Όλα τα πλαστικά τμήματα των κάδων πρέπει να είναι μονομπλόκ και συγκεκριμένα το κυρίως σώμα, συμπεριλαμβανομένων των βάσεων έδρασης του καπακιού, το καπάκι, οι πείροι ανύψωσης κ.λ.π, θα πρέπει να αποτελούν αυτοτελή μονομπλόκ τμήματα. Πρέπει να έχουν κατασκευαστεί με συμπαγή χύτευση και ενίσχυση πλαστικού (πολυαιθυλενίου) υπό πίεση (INJECTION) από πολυαιθυλένιο υψηλού μοριακού βάρους με ειδικούς σταθεροποιητές έναντι πολυμερισμού από υπεριώδη ακτινοβολία και από πρωτογενές υλικό.

Πρέπει να έχουν απόλυτη ανθεκτικότητα στις πολύ χαμηλές και πολύ υψηλές θερμοκρασίες, κλιματολογικές μεταβολές (και μάλιστα απότομες) και σε χημικές αντιδράσεις.

Το υλικό εκχυόμενο να έχει ομοιόμορφη και ομοιογενή κατανομή σ' όλα τα σημεία του κάδου.

3 ΚΥΡΙΩΣ ΣΩΜΑ (ΚΟΡΜΟΣ)

Το κυρίως σώμα του κάδου θα πρέπει να έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που θα διασφαλίζει την πλήρη εκκένωση του από τα απορρίμματα, με ολίσθηση, κατά την ανατροπή του, από τον μηχανισμό ανύψωσης.

Λόγω του βάρους των υλικών που δέχεται κατά τη μεταφορά του και την εκκένωσή του, το κυρίως σώμα του κάδου και στις τέσσερεις πλευρές (τοιχώματα) του, θα πρέπει να είναι ειδικά ενισχυμέ-νο ώστε να αποφεύγεται η παραμόρφωση των τοιχωμάτων κατά την χρήση του και θα φέρει του-λάχιστον στη μπροστά και πίσω πλευρά του, ισχυρές κάθετες νευρώσεις σε όλο το ύψος των πλευρών αυτών.

Για λόγους μεγαλύτερης αντοχής, στις καταπονήσεις που δημιουργούνται κατά το άνοιγμα και το κλείσιμο του καπακιού του κάδου, το κυρίως σώμα θα περιλαμβάνει κατά την χύτευση (μονομπλόκ), τουλάχιστον δύο ειδικά σχεδιασμένες ισχυρές βάσεις έδρασης καπακιού-(μεντεσέδες) μέσω των οποίων το καπάκι, θα συνδέεται απ' ευθείας και σταθερά στο κυρίως σώμα του κάδου, αποκλειομένων των διανοίξεων οπών στο κυρίως σώμα ή το καπάκι και της χρήσης βιδών, παξιμαδιών, πρόσθετων προσαρμογών κ.ά. Αυτές οι βάσεις έδρασης καπακιού (μεντεσέδες) θα είναι μονοκόμματες και συνεχούς μήκους, (κατά μήκος του σωλήνα-πείρου σύνδεσης με το καπάκι και κατά μήκος της σύνδεσης τους με το κυρίως σώμα) τουλάχιστον 10cm η κάθε μία, έτσι ώστε οι δυνάμεις καταπόνησης να διαμοιράζονται σε μεγαλύτερη επιφάνεια και να μην υπάρχει κίνδυνος καταστροφής τους.

Πάνω στις πλευρικές επιφάνειες του κάδου και περίπου στο κέντρο τους να είναι ακλόνητα στερεωμένοι δύο κυλινδροειδείς σωλήνες που χρησιμεύουν για την ανάρτηση του κάδου από τον μηχανισμό εκκένωσης κάδων του απορριμματοφόρου (βραχίονες). Επίσης, με το ειδικά ενισχυμένο χείλος του κάδου να είναι δυνατή η ανύψωση του και με ανυψωτικό σύστημα τύπου κτένας.

Το σώμα του κάδου θα φέρει περιμετρικά ικανό αριθμό στιβαρής κατασκευής χειρολαβών (≥4) με εργονομικά χερούλια κατάλληλης διατομής και ενίσχυσης για την εύκολη μετακίνησή του, καθώς και δύο (2) χειρολαβές με εργονομικά χερούλια κατάλληλης διατομής και ενίσχυσης για την εύκολη μετακίνησή του που θα βρίσκονται στα δύο πλευρικά τοιχώματα του.

4 ΤΡΟΧΟΙ

Ο κάδος πρέπει να έχει τέσσερις τροχούς βαρέως τύπου από συμπαγές ελαστικό αρίστης κατασκευής και ποιότητας διαμέτρου Φ 200 χιλ. και ικανότητας περιστροφής τους περί κατακόρυφο άξονα κατά 360ο έτσι ώστε ο κάδος να είναι ευέλικτος σε περίπτωση που θα χρειαστεί να μετακινηθεί μέσα σε στενούς χώρους.

Ο κάθε τροχός πρέπει να στηρίζεται σε διχαλωτό υποστήριγμα μέσω ενσφαίρου τριβέως και συνδέεται με τον κάδο μέσω ειδικής βάσεως κατάλληλα ενισχυμένης και διαμορφωμένης ικανής να δέχεται τα δυναμικά φορτία και τις κρούσεις κατά τη χρήση του κάδου.

Ο κάθε κάδος πρέπει να έχει τη δυνατότητα να ακινητοποιείται με χωριστά ποδόφρενα στους δυο εμπρόσθιους τροχούς, που ενεργοποιούνται με απλό πάτημα στο πόδι.

5 ΚΑΠΑΚΙ ΚΑΔΟΥ

Το καπάκι θα είναι επίπεδο και θα πρέπει να ανοίγει και να κλείνει εύκολα για την τοποθέτηση των απορριμμάτων. Θα πρέπει να έχει ειδικά ενισχυμένη κατασκευή για να αντέχει σε καταπονήσεις και χτυπήματα.

Το καπάκι και το κυρίως σώμα για λόγους μεγαλύτερης αντοχής, πρέπει υποχρεωτικά να συνδέονται απ’ ευθείας και σταθερά, μέσω ειδικά σχεδιασμένων βάσεων έδρασης καπακιού-(μεντεσέδων) που θα περιλαμβάνουν κατά την χύτευση (μονομπλόκ) και ειδικό πείρο ή πείρους υψηλής αντοχής, αποκλεισμένων των διανοίξεων οπών στο κυρίως σώμα ή στο καπάκι και της χρήσης βιδών, παξιμαδιών, πρόσθετων προσαρμογών κ.ά.. Το καπάκι θα είναι επίπεδο και θα πρέπει να ανοίγει και να κλείνει εύκολα για την τοποθέτηση των υλικών. Επίσης να έχει ειδικά ενισχυμένη κατασκευή με πάχος καπακιού υποχρεωτικά τουλάχιστον 4mm ωστε να αντέχει σε καταπονήσεις και χτυπήματα και να φέρει υποχρεωτικά τουλάχιστον δύο χειρολαβές με εργονομικά χερούλια κατάλληλης διατομής και ενίσχυσης με οπές –ανοίγματα διαστάσεων τουλάχιστον 100Χ40mm, ώστε να δίνουν τη δυνατότητα εύκολης λαβής στους χρήστες με άνετη πρόσβαση του χεριού, για να διευκολύνεται το άνοιγμα του καπακιού με το χέρι για την τοποθέτηση των απορριμμάτων, αλλά και για να μπορεί να μετακινηθεί ο κάδος ελκυόμενος από αυτές.

6 ΠΟΔΟΜΟΧΛΟΣ

Ο ποδομοχλός (ποδοπεντάλ, βάσεις ποδομοχλού, λάμες ανύψωσης) θα είναι στιβαρής κατασκευής από γαλβανισμένο μέταλλο για την μακροχρόνια αντοχή του στην οξείδωση. Με το πάτημα του ποδομοχλού το καπάκι θα ανοίγει με ευκολία χωρίς κανένα εμπόδιο ή ιδιαίτερη δύναμη.

Ο ποδομοχλός θα πρέπει να είναι στιβαρής κατασκευής, κατασκευασμένος από σωλήνα, βάσεις ποδομοχλού και βραχίονες-λάμες ανύψωσης πλάτους τουλάχιστον 20mm και πάχους τουλάχιστον 5mm. Θα έχει πρόσθετη επιψευδαργύρωση, έτσι ώστε να προστατεύεται αποτελεσματικά από την διάβρωση και να διαθέτει κατάλληλο σχήμα, ώστε το ποδοπεντάλ να απέχει από το έδαφος ικανή απόσταση (μεγαλύτερη των 10cm σε πατημένη θέση) ώστε να μπορεί να χρησιμοποιηθεί ακόμη και από την πλευρά του πεζοδρομίου.

Ο ποδομοχλός θα στηρίζεται στις βάσεις των τροχών και σε καμία περίπτωση στο σώμα του κάδου για αποφυγή διάτρησης του σώματος (επί ποινή αποκλεισμού).

Το μήκος των δυο βραχιόνων ανύψωσης θα είναι τέτοιο, ώστε το άνοιγμα του καπακιού για την ρήψη των απορριμμάτων, να γίνεται εύκολα και άνετα. Πρέπει στο σημείο επαφής των μεταλλικών βραχιόνων με το πλαστικό καπάκι θα υπάρχει διάταξη με ροδάκι ώστε να το προστατεύει από τη τριβή και από την διάτρηση που μπορεί να υποστεί λόγω της συνεχής χρήσης. Ολες οι κινήσεις για την χρήση των κάδων να γίνονται αθόρυβα (χωρίς τριξίματα κλπ.) Το σύστημα μοχλών του ποδομοχλού θα πρέπει να είναι με ειδική αντιοξειδωτική προστασία και να έχει ειδική κατασκευή ώστε να μην χρειάζεται ιδιαίτερη μυϊκή δύναμη για το άνοιγμα του κάδου με σχετικά μικρή διαδρομή του πεντάλ. Γενικά το σύστημα του ποδομοχλού δεν θα πρέπει να δημιουργεί προβλήματα στην εύρυθμη λειτουργία των διαφόρων μηχανισμών των απορριμματοφόρων και των πλυντηρίων κάδων και να αποσυναρμολογείται εύκολα.

7 ΟΠΗ ΚΑΘΑΡΙΣΜΟΥ

Στον πυθμένα του κάδου και στο κατώτερο σημείο του να υπάρχει ειδική οπή με σπείρωμα για την εκροή των υγρών μετά τον καθαρισμό του κάδου. Η οπή αυτή πρέπει να καλύπτεται με ειδικό καπάκι και ειδική τσιμούχα, έτσι ώστε να έχει απόλυτη στεγανότητα.

8 ΑΛΛΑ ΣΤΟΙΧΕΙΑ

Οι κάδοι πρέπει να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών με σύστημα βραχιόνων και χτένας.

Οι προσφερόμενοι κάδοι θα φέρουν σήμανση ασφάλειας CE και ο κατασκευαστής των κάδων θα διαθέτει πιστοποιητικά ποιότητας της σειράς ΙSO 9001 και ISO 14001 και OHSAS 18001 2007.

Η διαμόρφωση των κάδων θα είναι τέτοια ώστε να είναι δυνατόν να ανοίγει το κάλυμμα τους και να πλένονται αυτομάτως από τα ειδικά οχήματα πλύσεως που κυκλοφορούν στην Ελληνική και την Διεθνή αγορά, καθώς και να είναι δυνατόν να ανυψωθούν ασφαλώς από το ανυψωτικό του πλυντηρίου κάδων.

9 ΠΡΟΣΘΕΤΑ ΧΑΡΑΚΤΗΡΙΣΤΙΚΑ

α) Ο κάθε κάδος θα πρέπει να φέρει τουλάχιστον στις δύο πίσω γωνίες του ανακλαστικά σήματα σύμφωνα με το ΕΝ12899-1 RA2 για να είναι ορατός την νύχτα.

β) Σε όλους τους κάδους θα υπάρχουν με ευμεγέθη γράμματα και με ανεξίτηλη ανάγλυφη θερμοεκτύπωση στο εμπρόσθιο τμήμα τα στοιχεία ιδιοκτησίας (ΔΗΜΟΣ ΚΑΒΑΛΑΣ), χρόνου κατασκευής και συνεχή αρίθμηση

γ) Κάθε κάδος θα πρέπει να φέρει ανάγλυφα κατά τη χύτευση τα παρακάτω στοιχεία:

Την ονομασία της κατασκευάστριας εταιρίας ,το Πρότυπο EN840, τη χώρα κατασκευής, το CE, το έτος και τον μήνα παραγωγής, τη σήμανση ελεγμένου/πιστοποιημένου προϊόντος σύμφωνα με το πρότυπο ΕΝ840 και σύμφωνα με τα πιστοποιητικά που διαθέτει ο κάδος (πχ GS ,RAL, NF ή ισοδύναμες αυτών), τη ονομασία του κέντρου ελέγχου/πιστοποίησης, τη στάθμη θορύβου σε (dB), την ονομαστική χωρητικότητα του κάδου, το μέγιστο συνολικό βάρος του κάδου.

δ) Οι κάδοι θα είναι πράσινου χρώματος.

10. ΠΙΣΤΟΠΟΙΗΤΙΚΑ

Όλοι οι κάδοι θα φέρουν πιστοποιητικά ποιότητας:

Α) Πιστοποιητικά ποιότητας και ελέγχου του ΕΛΟΤ ή και ισοδύναμων, χωρών της Ε.Ε κατά ΕΝ 840/2/5/6 από αναγνωρισμένο κέντρο ελέγχου για τα υπό προμήθεια είδη, με τα αναλυτικά τεστ ελέγχου και δοκιμών απ’ όπου θα προκύπτουν και τα βασικά αποτελέσματα από την δοκιμή-έλεγχο των κάδων ,όπως (πχ μετρημένη χωρητικότητα, διαστάσεις, βάρος κ.α ) με την απαραίτητη σήμανση επί του κάδου (πχ GS ,RAL, NF ή ισοδύναμες αυτών). Το εργοστάσιο παραγωγής το οποίο δηλώνεται ως κατασκευαστής του υπό προμήθεια κάδου δεν μπορεί να είναι διαφορετικό από αυτό που αναφέρει το ως άνω πιστοποιητικό.

Β) Πιστοποίηση του προμηθευτή κατά ISO για τεχνική υποστήριξη και κατασκευή ή εμπορία των υπό προμήθεια ειδών (κάδων απορριμμάτων).

Γ) Πιστοποίηση του κατασκευαστή κατά ISO 9001 ISO 14001 και OHSAS 18001 2007 για κατασκευή των υπό προμήθεια ειδών (κάδων απορριμμάτων).

11. ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΤΕΧΝΙΚΗΣ ΠΡΟΣΦΟΡΑΣ (με ποινή αποκλεισμού)

Η κάθε προσφορά θα πρέπει να αναφέρει με υπεύθυνη δήλωση του προμηθευτή το χρόνο που δεσμεύεται και αναλαμβάνει την προμήθεια των ανταλλακτικών στο Δήμο και τον τρόπο που προτίθεται να αντιμετωπίζει τις ανάγκες service. Προς εξασφάλιση της άρτιας τεχνικής υποστήριξης καθ’ όλη την διάρκεια ζωής των υπό προμήθεια κάδων ο προμηθευτής θα πρέπει να διαθέτει κινητό συνεργείο για την συναρμολόγηση και την επισκευή των υπό προμήθεια προϊόντων και να επισυναφθεί και θεωρημένη κατάσταση προσωπικού του διαγωνιζόμενου από την οποία θα προκύπτει η επάρκεια τεχνικού προσωπικού του διαγωνιζόμενου, ήτοι τουλάχιστον τρείς (3) ειδικευμένοι τεχνίτες καθώς και αντίγραφο άδειας κυκλοφορίας του οχήματος-ων επισκευής και συντήρησης. Ο προμηθευτής επί ποινή αποκλεισμού θα διαθέτει πιστοποίηση για την πώληση και την τεχνική υποστήριξη εξοπλισμού διαχείρισης απορριμμάτων κατά ISO 9001 (Διαχείριση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας) και στην προσφορά να επισυναφθούν τα αντίστοιχα πιστοποιητικά.

Πιστοποίηση του κατασκευαστή κατά ISO 9001 (Διαχείρηση της Ποιότητας), ISO 14001 (Περιβαλλοντικής Διαχείρισης) και OSHAS 18001 (Υγιεινής και Ασφάλειας).Σε περίπτωση που ο προμηθευτής δεν είναι ο ίδιος κατασκευαστής απαραιτήτως θα πρέπει να προσκομίσει επικυρωμένο αντίγραφο ισχύοντος, κατά την ημέρα του διαγωνισμού, συμβόλαιο αντιπροσώπευσης του κατασκευαστικού οίκου των κάδων και με ισχύ τουλάχιστον όσος ο χρόνος εγγύησης καλής λειτουργίας των προσφερόμενων ειδών.

Πιστοποιητικά ελέγχου του ΕΛΟΤ ή και ισοδύναμων, χωρών της Ε.Ε κατά ΕΝ 840/2/5/6 από από πιστοποιημένα κέντρα ελέγχου για τα υπό προμήθεια είδη, με τα αναλυτικά τεστ ογκομέτρησης, ελέγχου και δοκιμών απ’ όπου θα προκύπτουν και τα βασικά αποτελέσματα από την δοκιμή-έλεγχο των κάδων ,όπως (πχ μετρημένη χωρητικότητα, διαστάσεις, βάρος κ.α ) με την απαραίτητη σήμανση ελεγμένου –πιστοποιημένου προϊόντος επί του κάδου GS ,ή RAL ή ΝF. Το εργοστάσιο παραγωγής το οποίο δηλώνεται ως κατασκευαστής του υπό προμήθεια κάδου δεν μπορεί να είναι διαφορετικό από αυτό που αναφέρει το ως άνω πιστοποιητικό. Επίσης, βεβαίωση κατασκευαστή για τα πάχη, τον τύπο των υλικών κατασκευής των κάδων και να δηλωθούν τουλάχιστον οι ακόλουθες ιδιότητες των υλικών : όριο θραύσης σε εφελκυσμό, σκληρότητα και αντοχή σε διάβρωση.

Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, οι προσφέροντες υποχρεούνται, με ποινή αποκλεισμού, **να προσκομίσουν δείγμα** εντελώς όμοιων κάδων με τους προσφερόμενους (όχι απαραίτητα με το ίδιο περιεχόμενο για τα στοιχεία ιδιοκτησίας των θερμοεκτυπώσεων) στο αμαξοστάσιο του Δήμου επί αποδείξει μέχρι 3 ημέρες πριν από την καταληκτική ημερομηνία διενέργειας του διαγωνισμού . Η απόδειξη θα κατατεθεί στον φάκελο της τεχνικής προσφοράς του διαγωνιζόμενου.

Στην τεχνική προσφορά θα υπάρχει επίσης υπεύθυνη δήλωση για την προσφερόμενη εγγύηση καλής λειτουργίας, που θα είναι τουλάχιστον δύο χρόνια και τον χρόνο παράδοσης, που δεν θα υπερβαίνει τις 45 ημέρες από την ημερομηνία υπογραφής της σύμβασης.

Οι προσφέροντες πρέπει να επισυνάψουν τεχνικά φυλλάδια του κατασκευαστή των κάδων , από τα οποία θα προκύπτουν τα βασικά τεχνικά χαρακτηριστικά τους, καθώς και υπεύθυνη δήλωση του νόμιμου εκπροσώπου του κάθε εργοστασίου κατασκευής των προσφερόμενων υλικών με θεώρηση του γνησίου της υπογραφής , στην οποία θα δηλώνει ότι:

α) αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο, μέσα στον αναφερόμενο στην προσφορά χρόνο παράδοσης.

β) θα καλύψει το Δήμο με ανταλλακτικά τουλάχιστον επί 10 έτη, ακόμη και απευθείας αν αυτό κριθεί σκόπιμο από το Δήμο

γ) θα καλύψει το Δήμο με την προσφερόμενη εγγύηση ακόμη και απευθείας αν αυτό απαιτηθεί από το Δήμο (η δήλωση αυτή με ποινή αποκλεισμού θα γίνει σε πρωτότυπο έγγραφο (αποκλειόμενων fax ή φωτοαντιγράφων), στην Ελληνική ή Αγγλική Γλώσσα).

* Υπεύθυνη δήλωση ότι στην τιμή της προμήθειας των κάδων συμπεριλαμβάνεται και η εργασία συναρμολόγησης τους, έτσι ώστε να είναι έτοιμοι για χρήση από την υπηρεσία του Δήμου.
* Υπεύθυνη δήλωση ότι στην τιμή της προμήθειας των κάδων συμπεριλαμβάνεται επίσης η μεταφορά και παράδοση σε χώρο που θα υποδειχθεί από τον Δήμο, επί εδάφους.

Τυχόν ελαττωματικοί κάδοι, δεν θα παραλαμβάνονται από την υπηρεσία μας, και θα αντικαθίστανται άμεσα από τον προμηθευτή χωρίς καμία οικονομική επιβάρυνση του Δήμου Καβάλας.

ΤΜΗΜΑ 2: ΤΕΧΝΙΚΕΣ ΠΡΟΔΙΑΓΡΑΦΕΣ ΕΠΙΣΤΥΛΙΩΝ ΑΠΟΡΡΙΜΜΑΤΟΔΕΚΤΩΝ

ΜΙΚΡΟΑΠΟΡΡΙΜΜΑΤΩΝ, ΧΩΡΗΤΙΚΟΤΗΤΑΣ 84 ΛΙΤΡΩΝ

Θα γίνει προμήθεια μεταλλικών, επιστύλιων απορριμματοδεκτών χωρητικότητας 84 λίτρων (±5%), με τα ακόλουθα χαρακτηριστικά:

* Οι απορριμματοδέκτες θα είναι απολύτως καινούργιοι, αμεταχείριστοι και πρόσφατης κατασκευής, όχι πέραν του έτους, μεταλλικοί. Ο κάθε επίστυλος απορριμματοδέκτης θα έχει **1 σκεπασμένο χώρο τοποθέτησης σακούλας** απορριμμάτων **και περιστρεφόμενο σταχτοδοχείο από σωλήνα διαμέτρου περίπου 90mm**.
* Ο κυρίως χώρος του απορριμματοδέκτη εντός του οποίου θα στηρίζεται σε κατάλληλα αγκύρια σακούλα, θα έχει κυλινδρικό σχήμα και διαστάσεις**: διάμετρος περίπου 385mm και ύψος περίπου 720mm.**
* Ο κύριος χώρος τοποθέτησης σακούλας, θα είναι σκεπασμένος από ανακλινόμενο σκέπασμα κωνικού σχήματος, για την αποτροπή προσέλκυσης πτηνών (κυρίως γλάρων) και την παρεμπόδιση εισόδου ομβρίων στο εσωτερικό
* Οι απορριμματοδέκτες θα είναι κατάλληλοι για ασφαλή και υγιεινή απόθεση μικροαπορριμμάτων.
* Οι απορριμματοδέκτες θα έχουν αντοχή σε βανδαλισμούς και αναφλέξεις / πυρπολήσεις.
* Θα υπάρχει δυνατότητα ανακύκλωσης του απορριμματοδέκτη στο τέλος της ωφέλιμης ζωής του.
* Θα υποβληθούν τεχνικά φυλλάδια/prospectus, στην Ελληνική γλώσσα, ή εάν αυτό δεν είναι δυνατό στην Αγγλική γλώσσα συνοδευόμενο από ελληνική μετάφραση, των προσφερόμενων απορριμματοδεκτών, όπου να φαίνονται τα τεχνικά χαρακτηριστικά τους.
* Οι απορριμματοδέκτες θα είναι κατασκευασμένοι από υψηλής ποιότητας χαλιβδόφυλλα και διαμορφωμένοι κυλινδρικά με διακοσμητικές πρεσσαριστές διατρήσεις διαμέτρου 5mm. Θα είναι γαλβανισμένοι για προστασία από τη διάβρωση.
* Θα φέρουν στύλο στήριξης, τετραγωνικής διατομής διάστασης πλευράς 80mm, με απλό διακοσμητικό τελείωμα, ύψους 1 m (±5%), με κυκλική (διαμέτρου 200mm) βάση με 3 οπές ή τετράγωνη (πλευράς 200mm) βάση με 4 οπές για την πάκτωσή του με βίδες στο δάπεδο.
* Η χωρητικότητα κάθε δοχείου θα είναι 84 λίτρα (±5%). Το χρώμα των δοχείων και των σταχτοδοχείων θα είναι γκρι. Θα είναι πλήρεις, με τα απαραίτητα μικροεξαρτήματα για την τοποθέτησή τους στο τελικό σημείο χρήσης τους.
* Ο κατασκευαστής των απορριμματοδεκτών πρέπει να διαθέτει πιστοποίηση κατά ISO 9001 ή ισοδύναμό του.
* Προκειμένου να διαπιστωθούν και να αξιολογηθούν πληρέστερα όλα τα λειτουργικά και τεχνικά στοιχεία κάθε προσφερόμενου είδους καθώς και η συμμόρφωσή του προς τις τεχνικές προδιαγραφές, πρέπει, έως 3 ημέρες πριν την καταληκτική ημερομηνία υποβολής προσφορών, οι ενδιαφερόμενοι να προσκομίσουν δείγμα του απορριμματοδέκτη στο αμαξοστάσιο του Δ. Καβάλας.
* Ο Προμηθευτής υποχρεούται να δηλώσει υπευθύνως, ότι παρέχει τις εξής εγγυήσεις (ως **χρόνος έναρξης των εγγυήσεων ορίζεται η ημερομηνία οριστικής ποιοτικής και ποσοτικής παραλαβής των κάδων**):
* Εγγύηση καλής λειτουργίας για τον πλήρη απορριμματοδέκτη τουλάχιστο δύο (2) έτη. Η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση της υπηρεσίας, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό.
* Στο διάστημα της εγγύησης οι βλάβες να αποκαθίστανται στην έδρα της Αναθέτουσας Αρχής, ή εάν αυτό δεν είναι δυνατό σε κεντρικό συνεργείο του Προμηθευτή. Όλα τα έξοδα μεταφοράς βαρύνουν τον Προμηθευτή.
* Εγγύηση κατασκευής ανταλλακτικών (υπεύθυνες δηλώσεις ή βεβαιώσεις από βασικούς κατασκευαστές ή τον Προμηθευτή) και διάρκεια, που δεν θα είναι μικρότερη από 5 έτη, που δεσμεύεται και αναλαμβάνει ο Προμηθευτής την προμήθεια ανταλλακτικών στην Αναθέτουσα Αρχή (υπεύθυνη δήλωση από τον Προμηθευτή).
* Διάστημα παράδοσης των ζητούμενων κάθε φορά ανταλλακτικών (υπεύθυνη δήλωση από τον Προμηθευτή), που δεν θα είναι μεγαλύτερο από 10 ημέρες.
* Η ανταπόκριση του συνεργείου συντήρησης / αποκατάστασης και η έντεχνη αποκατάστασή βλαβών να γίνεται το πολύ εντός πέντε (5) εργασίμων ημερών από την εγγραφή ειδοποίηση περί βλάβης.
* Κάθε παρτίδα θα συνοδεύεται από ένα εικονογραφημένο κατά το δυνατόν, τιμοκατάλογο ανταλλακτικών σε έντυπη και ηλεκτρονική μορφή. Ο τιμοκατάλογος θα ανανεώνεται σε περίπτωση έκδοσης νέου.

Τυχόν ελαττωματικοί κάδοι, δεν θα παραλαμβάνονται από την υπηρεσία μας, και θα αντικαθίστανται άμεσα από τον προμηθευτή χωρίς καμία οικονομική επιβάρυνση του Δήμου Καβάλας.

|  |  |  |
| --- | --- | --- |
|  | Καβάλα, 21/ 06 /2021 | |
|  |  | Θεωρήθηκε |
| Ο Συντάξας | Ο Προϊστάμενος του  Τμ.Καθαριότητας | Ο Δ/ντής Ποιότητας Ζωής |
| **Δαμιανός Κλειτσιώτης** | **Δαμιανός Κλειτσιώτης**  Επόπτης Καθαριότητας ΔΕ2 | **Θεόδωρος Δαγκάκης**  Αγρ.Τοπογράφος Μηχ/κός |

### 

|  |  |
| --- | --- |
| **ΔΗΜΟΣ ΚΑΒΑΛΑΣ**  **Δ/νση Ποιότητας Ζωής**  **Τμήμα Καθαριότητας** | **«Προμήθεια κάδων απορριμμάτων έτους 2021»** **Ενδεικτικός προϋπολογισμός 64.772,64 €** **συμπεριλαμβανομένου του ΦΠΑ 24%** |

###### ΠΡΟΜΕΤΡΗΣΗ-ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

|  |  |  |  |  |  |
| --- | --- | --- | --- | --- | --- |
| **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΤΗΣ ΠΡΟΜΗΘΕΙΑΣ** | | | | | |
| **Α/Α** | **ΕΙΔΟΣ** | **ΌΓΚΟΣ (L)** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ €** | **ΜΕΡΙΚΟ ΣΥΝΟΛΟ €** |
| 1 | Πλαστικός κάδος  απορριμμάτων | 1100 | 125 | 195,00 | 24.375,00 |
| 2 | Πλαστικός κάδος απορριμμάτων | 770 | 60 | 169,00 | 10.140,00 |
| 3 | Επιστύλια καλαθάκια μικροαπορριμμάτων | 84 | 99 | 179,00 | 17.721,00 |
|  |  |  |  | Σύνολο | 52.236,00 |
|  |  |  |  | ΦΠΑ 24% | 12.536,64 |
|  |  |  |  | **Γενικό σύνολο** | **64.772,64** |

|  |  |  |  |  |  |
| --- | --- | --- | --- | --- | --- |
| **ΠΡΟΫΠΟΛΟΓΙΣΜΟΣ ΤΟΥ ΤΜΗΜΑΤΟΣ 1 ΤΗΣ ΠΡΟΜΗΘΕΙΑΣ** | | | | | |
| **Α/Α** | **ΕΙΔΟΣ** | **ΌΓΚΟΣ (L)** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ €** | **ΜΕΡΙΚΟ ΣΥΝΟΛΟ €** |
| 1 | Πλαστικός κάδος  απορριμμάτων | 1100 | 125 | 195,00 | 24.375,00 |
| 2 | Πλαστικός κάδος απορριμμάτων | 770 | 60 | 169,00 | 10.140,00 |
|  |  |  |  | Σύνολο | 34.515,00 |
|  |  |  |  | ΦΠΑ 24% | 8.283,60 |
|  |  |  |  | **Γενικό σύνολο** | **42.798,60** |

|  |  |  |  |  |  |
| --- | --- | --- | --- | --- | --- |
| **ΠΡΟΫΠΟΛΟΓΙΣΜΟΣ ΤΟΥ ΤΜΗΜΑΤΟΣ 2 ΤΗΣ ΠΡΟΜΗΘΕΙΑΣ** | | | | | |
| **Α/Α** | **ΕΙΔΟΣ** | **ΌΓΚΟΣ (L)** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ €** | **ΜΕΡΙΚΟ ΣΥΝΟΛΟ €** |
| 1 | Επιστύλια καλαθάκια μικροαπορριμμάτων | 84 | 99 | 179,00 | 17.721,00 |
|  |  |  |  | Σύνολο | 17.721,00 |
|  |  |  |  | ΦΠΑ 24% | 4.253,04 |
|  |  |  |  | **Γενικό σύνολο** | **21.974,04** |

|  |  |  |
| --- | --- | --- |
|  | Καβάλα, 24/ 06 ./2021 | |
|  |  | Θεωρήθηκε |
| Ο Συντάξας | Ο Προϊστάμενος του  Τμ.Καθαριότητας | Ο Δ/ντής Ποιότητας Ζωής |
| **Δαμιανός Κλειτσιώτης** | **Δαμιανός Κλειτσιώτης**  Επόπτης Καθαριότητας ΔΕ2 | **Θεόδωρος Δαγκάκης**  Αγρ.Τοπογράφος Μηχ/κός |

### 

### 

|  |  |
| --- | --- |
| **ΔΗΜΟΣ ΚΑΒΑΛΑΣ**  **Δ/νση Ποιότητας Ζωής**  **Τμήμα Καθαριότητας** | **«Προμήθεια κάδων απορριμμάτων έτους 2021»** **Ενδεικτικός προϋπολογισμός 64.772,64 €** **συμπεριλαμβανομένου του ΦΠΑ 24%** |

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο – Αντικείμενο της Προμήθειας**

Αντικείμενο της παρούσας μελέτης είναι η προμήθεια πλαστικών κάδων απορριμμάτων χωρητικότητας 1100lit, 770lit καθώς και επιστύλιων μεταλλικών καλαθιών μικροαπορριμμάτων, για την κάλυψη των αναγκών του Τμήματος Καθαριότητας του Δήμου Καβάλας.

**Άρθρο 2ο – Ισχύουσες διατάξεις**

H διενέργεια και η εκτέλεση της προμήθειας διέπονται από τις διατάξεις:

1) Τις διατάξεις της παρ. 9 του άρθρου 209 του Ν. 3463/2006 «Κύρωση του Κώδικα Δήμων και

Κοινοτήτων» (ΦΕΚ Α 114/8.6.2006), όπως αυτή προστέθηκε με την παρ. 13 του άρθρου 20 του Ν.

3731/08 (ΦΕΚ Α 263/23-12-2008).

2) των άρθρων 116,117 του Ν. 4412/2016 “Δημόσιες Συμβάσεις έργων, Προμηθειών και Υπηρεσιών” (προσαρμογή στις οδηγίες 2014/24/ΕΕ και 2014/25/ΕΕ) ΦΕΚ 147/08. 08.2016, όπως τροποποιήθηκαν από τα Άρ.48 και 49 του Ν.4782/2021 (ΦΕΚ 36Α)

3) του ν. 4270/2014 «αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»

4) Τις διατάξεις του Ν. 3852/2010 (ΦΕΚ 87 Α) «Νέα Αρχιτεκτονική της Αυτοδιοίκησης και της

5) Αποκεντρωμένης Διοίκησης – Πρόγραμμα Καλλικράτης», όπως ισχύει σήμερα.

Τις διατάξεις του Ν. 4782/2021 (ΦΕΚ 36/Α/9-3-2021) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξή, τις υποδομές και την υγείαν» (ΦΕΚ 36/09.03.2021 τεύχος Α΄)

**Άρθρο 3ο – Συμβατικά στοιχεία**

Τα στοιχεία της δημοπρασίας είναι:

1. Η Διακήρυξη Δημοπρασίας

2. Τεκμηρίωση Σκοπιμότητας Της Προμήθειας

3. Οι Τεχνικές Προδιαγραφές

4. Ο Ενδεικτικός Προϋπολογισμός

5. Η Ειδική Συγγραφή Υποχρεώσεων

**Άρθρο 4ο Εγγυητικές επιστολές.**

Κατά την υπογραφή της σύμβασης, θα κατατεθεί η εγγυητική επιστολή καλής εκτέλεσης από το Ταμείο Παρακαταθηκών και Δανείων ή αναγνωρισμένης τράπεζας ποσού ίσου προς το 5% του πόσου της σύμβασης του αναδόχου της προμήθειας χωρίς να συνυπολογισθεί το φπα 24% (άρθρ. 72 του Ν. 4412/2016 όπως αντικαταστάθηκε με το άρθρο 86 του Ν.4782/2021 (ΦΕΚ 36Α)).

**Άρθρο 5οΟικονομική Προσφορά**

Η τιμή των κάδων θα περιέχει όλες τις επιβαρύνσεις μεταφοράς και παράδοσης χωρίς έξτρα επιβάρυνση της υπηρεσίας.

**Άρθρο 6ο Κριτήριο Κατακύρωσης**

Η κατακύρωση θα γίνει σε 1 ή 2 Αναδόχους που θα προσφέρουν την πλέον συμφέρουσα από οικονομική άποψη προσφορά, αποκλειστικά βάση τιμής στο σύνολο των ειδών ενός εκ των 2 (2 Ανάδοχοι) ή αμφότερων (1 Ανάδοχος) των τμημάτων της προμήθειας και θα είναι σύμφωνη με τις τεχνικές προδιαγραφές της αρμόδιας υπηρεσίας.

**Άρθρο 7ο Πληρωμές προμηθευτή**

Τα τιμολόγια θα εκδίδονται για ποσά αντίστοιχα προς την αξία των κάδων πού παραδίδονται και θα βεβαιώνονται από το αρμόδιο όργανο ή επιτροπή παραλαβής και θα προωθούνται στο λογιστήριο για έκδοση χρηματικών ενταλμάτων πληρωμής.

**Άρθρο 8ο Αναθεώρηση τιμών -Αναπροσαρμογή επέκταση της προμήθειας**

Οι τιμές μονάδος της προσφοράς του αναδόχου είναι σταθερές και αμετάβλητες σ’ όλη τη διάρκεια της σύμβασης της προμήθειας αυτής και δεν αναθεωρούνται για κανένα λόγο. Για την προμήθεια αυτή δεν είναι δυνατόν να υπολογιστεί αναπροσαρμογή τιμής ή αύξηση των τεμαχίων πέραν απ αυτά πού προβλέπονται από το ενδεικτικό τιμολόγιο της μελέτης αυτής.

**Άρθρο 9ο Φύση και ποσότητα των ζητουμένων προϊόντων**

Ο ανάδοχος προμηθευτής, δηλαδή ο προμηθευτής των ειδών στον Δήμο, δεν έχει το δικαίωμα να αρνηθεί να προμηθεύσει κάποιο είδος για το οποίο κατέθεσε προσφορά. (είτε λόγω άσχημων καιρικών συνθηκών ή θεομηνιών, είτε λόγω έκτακτων αναγκών, ταραχών, κλπ). Τα είδη αναφέρονται αναλυτικά μέσα στην μελέτη.

# Άρθρο 10ο – Χρόνος εγγύησης

Ο χρόνος εγγύησης του προς προμήθεια υλικού δεν μπορεί να είναι μικρότερος των δύο (2) ετών.

**Άρθρο 11ο – Χρόνος & τόπος παράδοσης**

Ο χρόνος παράδοσης δεν δύναται να είναι μεγαλύτερος των 45 ημερών από την υπογραφή της σύμβασης. Ο ανάδοχος υποχρεούται να παραδώσει τους κάδους σε άριστη κατάσταση και συναρμολογημένους στο εργοτάξιο του Δήμου Καβάλας.

|  |  |  |
| --- | --- | --- |
|  | Καβάλα, 24/ 06 /2021 | |
|  |  | Θεωρήθηκε |
| Ο Συντάξας | Ο Προϊστάμενος του  Τμ.Καθαριότητας | Ο Δ/ντής Ποιότητας Ζωής |
| **Δαμιανός Κλειτσιώτης** | **Δαμιανός Κλειτσιώτης**  Επόπτης Καθαριότητας ΔΕ2 | **Θεόδωρος Δαγκάκης**  Αγρ.Τοπογράφος Μηχ/κός |

### 

|  |  |
| --- | --- |
| **ΔΗΜΟΣ ΚΑΒΑΛΑΣ**  **Δ/νση Ποιότητας Ζωής**  **Τμήμα Καθαριότητας** | **«Προμήθεια κάδων απορριμμάτων έτους 2021»** **Ενδεικτικός προϋπολογισμός 64.772,64 €** **συμπεριλαμβανομένου του ΦΠΑ 24%** |

**ΤΙΜΟΛΟΓΙΟ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **ΤΜΗΜΑ 1** | | | | | |
| **Α/Α** | **ΕΙΔΟΣ** | **ΌΓΚΟΣ (L)** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ €** | **ΜΕΡΙΚΟ ΣΥΝΟΛΟ €** |
| 1 | Πλαστικός κάδος  απορριμμάτων | 1100 | 125 | ……………… | ……………… |
| 2 | Πλαστικός κάδος απορριμμάτων | 770 | 60 | ……………… | ……………… |
|  |  |  |  | Σύνολο | ……………… |
|  |  |  |  | ΦΠΑ 24% | ……………… |
|  |  |  |  | Γενικό σύνολο | ……………… |

|  |  |  |  |  |  |
| --- | --- | --- | --- | --- | --- |
| **ΤΜΗΜΑ 2** | | | | | |
| **Α/Α** | **ΕΙΔΟΣ** | **ΌΓΚΟΣ (L)** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ €** | **ΜΕΡΙΚΟ ΣΥΝΟΛΟ €** |
| 1 | Επιστύλια καλαθάκια μικροαπορριμμάτων | 84 | 99 | ……………… | ……………… |
|  |  |  |  | Σύνολο | ……………… |
|  |  |  |  | ΦΠΑ 24% | ……………… |
|  |  |  |  | Γενικό σύνολο | ……………… |

…………………………………………………………..

(Τόπος και ημερομηνία)

…………………………………………………………..

(Ονοματεπώνυμο υπογράφων και σφραγίδα επιχείρησης)